5.5.2005 Den Europæiske Unions Tidende L 118/37 KOMMISSIONENS BESLUTNING af 2. maj 2005 om godkendelse af planen for udryddelse af afrikansk svinepest hos vildtlevende svin på Sardinien i Italien (meddelt under nummer K(2005) 1255) (Kun den italienske udgave er autentisk) (EØS-relevant tekst) (2005/362/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 2002/60/EF af 27. juni 2002 om specifikke bestemmelser for bekæmpelse af afrikansk svinepest og om ændring af direktiv 92/119/EØF for så vidt angår Teschener syge og afrikansk svinepest (), særlig artikel 16, stk. 1, og ud fra følgende betragtninger: (1) — Der er konstateret afrikansk svinepest hos vildtlevende svin i provinsen Nuoro på Sardinien i Italien. (2) m—XI 2004 opstod der en alvorlig genopblussen af sygdommen på Sardinien. Italien gennemgik i forbindelse med denne genopblussen de hidtil trufne foranstaltninger til udryddelse af sygdommen i henhold til direktiv 2002/60/EF. (3) I forbindelse med denne genopblussen gennemgik Kommissionen de foranstaltninger vedrørende afrikansk svinepest på Sardinien, der var truffet på fællesskabsplan, og vedtog beslutning 2005/363/EF af 2. maj 2005 om beskyttelsesforanstaltninger mod afrikansk svinepest i den italienske region Sardinien ). (4) — Italien har i overensstemmelse med direktiv 2002/60/EF forelagt en plan for udryddelse af afrikansk svinepest hos vildtlevende svin i regionen Sardinien til godkendelse. Planen omfatter også foranstaltninger til at forhindre, at sygdommen spredes til tamsvin. (5) — Den forelagte plan anfører de områder på Sardinien, hvor der findes et andet risikoniveau med hensyn til afrikansk (1) EFT L 192 af 20.7.2002, s. 27. Ændret ved tiltrædelsesakten af 2003. P) Se side 38 i denne EUT. svinepest, og hvor der bør iværksættes en anden over- vågning og kontrol af sygdommen. (6) — Den plan, Italien har forelagt for udryddelse af afrikansk svinepest hos vildtlevende svin, er blevet gennemgået og fundet i overensstemmelse med direktiv 2002/60/EF. (7) — Af klarhedshensyn bør det i nærværende beslutning angives, hvilke geografiske områder planen for udryd- delse skal gennemføres i. (8) — De i denne beslutning fastsatte foranstaltninger er i over- ensstemmelse med udtalelse fra Den Stående Komité for Fødevarekæden og Dyresundhed — VEDTAGET FØLGENDE BESLUTNING: Artikel 1 Den af Italien forelagte plan for udryddelse af afrikansk svine- pest hos vildtlevende svin i det i bilaget angivne område godkendes. Artikel 2 Italien træffer straks de fornødne foranstaltninger for at efter- komme denne beslutning og offentliggøre foranstaltningerne. Italien underretter straks Kommissionen herom. Artikel 3 Denne beslutning er rettet til Den Italienske Republik. Udfærdiget i Bruxelles, den 2. maj 2005. På Kommissionens vegne Markos KYPRIANOU Medlem af Kommissionen